পাশাপাশি, ১৯, ২০ এবং ২১ অগস্ট আলু ধর্মঘট হবে রাজ্যে। রাজ্য সরকারের 'দমনপীড়ন' নিয়ে প্রতিবাদ জানাতে টানা তিনদিন ধর্মঘটের ডাক দিয়েছেন আলু ব্যবসায়ীরা। ফলে হিমঘর থেকে যেমন আলু বেরোবে না, তেমনই তা বাজারে সরবরাহ করা হবে না। আলুর দাম এর ফলে আরও বাড়বে বলে মনে করা হচ্ছে। এখনই ২০-২২ টাকা কিলো দরে বিকোচ্ছে জ্যোতি আলু। ধর্মঘটের জেরে তা অন্তত ৪০ টাকা ছুঁলেও আশ্চর্য হওয়ার কিছু থাকবে না বলে দাবি ওয়াকিবহাল মহলের।